भ्याली पब्लिक कप फुटसल सुरु
भ्याली पब्लिक स्कुलको आयोजनामा तेस्रो भ्याली पब्लिक कप अन्तरविद्यालय छात्र फुटसल प्रतियोगिता शुक्रबार सुरु भएको छ ।
काठमाडौँ — भ्याली पब्लिक स्कुलको आयोजनामा तेस्रो भ्याली पब्लिक कप अन्तरविद्यालय छात्र फुटसल प्रतियोगिता शुक्रबार सुरु भएको छ ।भ्याली पब्लिककी सहसंस्थापक सुनिता अधिकारी र भाइस प्रिन्सिपल सुशिल वाग्लेले उद्घाटन गरेको प्रतियोगितामा १८ टिम प्रतिस्पर्धी छन् ।सुन्दरबस्तीस्थित आयोजकको नवनिर्मित कभर्डहलमा भएको खेलमा भ्याली पब्लिक ‘ए’ ले पुष्पलाललाई ५–३ गोलले हरायो । प्रशान्तीविरुद्ध भ्याली पब्लिक ‘ए’ ले ३–३ गोलको बराबरी खेल्यो । सृष्टि ज्ञानले भ्याली पब्लिक ‘बी’ लाई ४–० ले हरायो ।सनराइजले हिमालयनलाई ६–३, कान्तिपुरले वेदव्यासलाई ४–३, हिमालयनले पुष्पलाललाई ४–१, वेदव्यासले साम्तेनलाई ३–२, कान्तिपुरले भद्रकालीलाई ४–०, सनराइजले प्रशान्तीलाई ३–०, साम्तेनले भद्रकालीलाई १०–०, रिपु मर्दिनीले अनिता मिलनलाई २–१ र फेरिल्यान्डलाई ४–०, बालविकासले फेरिल्यान्डलाई ३–० र अनिता मिलनले ओमलाई ६–१ गोलले हराए ।शनिबार लिग चरणका खेल सम्पन्न हुने भ्याली पब्लिकका इसीए इन्चार्ज पूर्ण न्यौपानेले जनाएका छन् ।